Inscriptio Emeritensis ducis Sallae

Inscriptio Emeritensis ducis Sallae (ICERV 363 = IHC 23a) est scriptum Latinum in versu (elegiis), anno 483 compulsum Eurico Hispaniam regnante. Haec est inscriptio quae aedificationem refectionemque narrat pontium, portarum, moeniorum Emeritae Augustae, a Salla Gotho duce et Zenone archiepiscopo urbis.

Inscriptio nunc destructa est, sed recreata est in manuscripto Muzarabico.

Textus
Sol<v>erat antiquas moles ruinosa vetustas, lapsum et senio ruptum pendebat opus. Perdierat usum suspense via p(er) amnem et liberum pontis casus negabat iter. Nunc tempore potentis Getarum Ervigi [sic - Eurici] regis, quo deditas sibi precepit excoli terras, studuit magnanimus factis extendere n(o)m(e)n, veterum et titulis addidit Salla suum. Nam postquam eximiis no<v>a<v>it moenib(us) urbem, hoc magis miraculum patrare non destitit. Construxit arcos penitus fundabit in undis et mirum auctoris imitans vicit opus. Necnon patri(a)e tantum cr<e>are munimem sumi sacerdotis Zenonis suasit amor. Urbs Augusta [Emerita] felix mansura p(er) s(ae)c(u)la longa no<v>ate studio ducis et pontificis. (A)era DXXI [recte anno 483]

Textu edito et versibus rescripto:

Solverat antiquas moles ruinosa vetustas,
lapsum et senio ruptum pendebat opus.
Perdierat usum suspense via per amnem
et liberum pontis casus negabat iter.
Nunc tempore potentis Getarum Eurici regis,
quo deditas sibi praecepit excoli terras,
studuit magnanimus factis extendere nomen,
veterum et titulis addidit Salla suum.
Nam postquam eximiis novavit moenibus urbem,
hoc magis miraculum patrare non destitit.
Construxit arcos penitus fundabit in undis
et mirum auctoris imitans vicit opus.
Necnon patriae tantum creare munimem
sumi sacerdotis Zenonis suasit amor.
Urbs Augusta felix mansura per saecula longa
novate studio ducis et pontificis.

Bibliographia

 Palol, P. de, et G. Ripoll. 1988. Los godos en el occidente europeo: Ostrogodos y visigodos en los siglos V–VIII. Matriti: Ediciones Encuentro. 
 I. Vives Inscripciones Cristianas de la España romana y Visigoda Barcinone.
 Osland, D. "Text and context: patronage in late antique Mérida", Studies in Late Antiquity 3.4 (2019): 581-625 .

Hispania Visigothica
Inscriptio Comitioli

Categoria:Documenta Latina mediaevalia
Categoria:Hispaniae scripta
Categoria:Inscriptiones
Categoria:Litterae Latinae mediaevales
Categoria:Scripta 483